CELEX: 31990R0737
Language: bg
Date: 1990-03-22 00:00:00
Title: Регламент (ЕИО) № 737/90 на Съвета от 22 март 1990 година относно условията за внос на селскостопански продукти с произход от трети страни след аварията в атомната електроцентрала в Чернобил

11/ 06
            
            
               BG
            
            
               Официален вестник на Европейския съюз
            
            
               25
            
         31990R0737
   
               L 082/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 737/90 НА СЪВЕТА
   
   от 22 март 1990 година
   относно условията за внос на селскостопански продукти с произход от трети страни след аварията в атомната електроцентрала в Чернобил
   СЪВЕТЪТ НА ЕВРОПЕЙСКАТА ОБЩНОСТ,
   като взе предвид Договора за създаване на Европейската икономическа общност, и по-специално член 113 от него,
   като взе предвид предложението на Комисията,
   като има предвид, че след аварията в Чернобилската атомна електроцентрала на 26 април 1986 г. значителни количества радиоактивни елементи бяха изпуснати в атмосферата;
   като има предвид, че Регламент (ЕИО) № 3955/87 (1), изменен с Регламент (ЕИО) 4003/89 (2), фиксира, за вноса на селскостопански продукти с произход от трети страни и предназначени за консумация от човека, максимално допустими нива на радиоактивност, чието спазване е предмет на контрол от страна на държавите-членки; като има предвид, че този регламент се прилага само до 31 март 1990 г.;
   като има предвид, че без да се накърнява възможността за прибягване в бъдеще, когато е необходимо, до разпоредбите на Регламент (Евратом) № 3954/87 на Съвета от 22 декември 1987 г. относно определянето на максимално допустимите нива на радиоактивно замърсяване на храни и храни за животни след ядрена авария или друг случай на извънредна радиационна обстановка (3), изменен с Регламент (Евратом) № 2218/89 (4), Общността трябва да продължава да гарантира, с оглед на специфичните последици от аварията в Чернобил, че селскостопански продукти и преработени селскостопански продукти, предназначени за консумация от човека и за които има вероятност да са замърсени, се въвеждат в Общността само съгласно общи договорености;
   като има предвид, че тези общи договорености следва да защитават здравето на потребителите, да запазват единното естество на пазара, без непозволено да накърняват търговията между Общността и трети страни, както и да предотвратяват отклонения на търговията;
   като има предвид, че причините, които доминираха при приемането на Регламент (ЕИО) № 3955/87 все още са актуални, по-специално предвид факта, че радиоактивното замърсяване на някои селскостопански продукти с произход от третите страни, засегнати от аварията, все още превишава максимално допустимите нива на радиоактивност, определени в същия регламент;
   като има предвид, че спазването на максимално допустимите нива трябва да бъде предмет на подходящи проверки, които могат да доведат до забрана на вноса в случаите на неспазване;
   като има предвид, че радиоактивното замърсяване на много селскостопански продукти е намаляло и ще продължава да намалява до нивата, съществували преди аварията в Чернобил; като има предвид, че по тази причина следва да се установи процедура, даваща възможност тези продукти да се изключат от приложното поле на гореспоменатия регламент;
   като има предвид, че поради това, че настоящият регламент обхваща всички селскостопански продукти и преработени селскостопански продукти, предназначени за консумация от човека, не е необходимо, в настоящия случай, да се прилага процедурата, предвидена в член 29 от Директива 72/462/ЕИО (5);
   като има предвид, че с оглед изясняване или адаптиране, ако е необходимо, на мерките, предвидени в настоящия регламент, следва да се установи опростена процедура,
   ПРИЕ НАСТОЯЩИЯ РЕГЛАМЕНТ:
   Член 1
   С изключение на продуктите, негодни за консумация от хора, изброени в приложение I и продукти, които могат да се изключат от приложното поле на настоящия регламент съгласно процедурата по член 7, настоящият регламент се прилага за продуктите с произход от трети страни, обхванати от:
   
               —
            
            
               приложение II към Договора,
            
         
               —
            
            
               Регламент (ЕИО) № 2730/75 на Съвета от 29 октомври 1975 г. относно глюкозата и лактозата (6), изменен с Регламент (ЕИО) № 222/88 на Комисията (7),
            
         
               —
            
            
               Регламент (ЕИО) № 2783/75 на Съвета от 29 октомври 1975 г. относно общата система за търговия за яйчния албумин и млечния албумин (8), изменен с Регламент (ЕИО) № 4001/87 на Комисията (9),
            
         
               —
            
            
               Регламент (ЕИО) № 3033/80 на Съвета от 11 ноември 1980 г. за приемане определянето на търговските договорености, приложими за някои стоки, които са резултат от преработка на селскостопански продукти (10), изменен с Регламент (ЕИО) № 3743/87 на Комисията (11),
            
         
               —
            
            
               Регламент (ЕИО) № 3035/80 на Съвета от 11 ноември 1980 г. за приемане на общи правила за предоставяне на възстановявания при износ на някои селскостопански продукти, изнасяни под формата на стоки, които не са обхванати от приложение II към Договора, както и на критериите за фиксиране на сумата на тези възстановявания (12), последно изменен с Регламент (ЕИО) № 3209/88 (13).
            
         Член 2
   Без да се накърняват другите разпоредби, които са в сила, пускането в свободно обръщение на продуктите, упоменати в член 1, е подчинено на условието за съответствие с максимално допустимите нива, определени в член 3.
   Член 3
   Максимално допустимите нива, упоменати в член 2, са както следва:
   натрупаното максимално радиоактивно ниво по отношение на цезий-134 и -137 е:
   
               —
            
            
               370 Bq/kg за млякото и млечните продукти, изброени в приложение II и за храните, предназначени за специфична хранителна употреба от кърмачета през първите 4—6 месеца от живота им, които отговарят, сами по себе си, на хранителните изисквания за тази категория лица и са пуснати за търговия на дребно в опаковки, които са ясно идентифицирани и етикетирани като „хранителни заготовки за кърмачета“ (14),
            
         
               —
            
            
               600 Bq/kg за всички други съответни продукти.
            
         Член 4
   1.   Държавите-членки проверяват спазването на максимално допустимите нива, определени в член 3, по отношение на продуктите, упоменати в член 1, като се вземат предвид нивата на замърсяване в страната по произход. Проверката може също така да включва представяне на сертификати за износ. В зависимост от резултатите от извършените проверки, държавите-членки вземат необходимите мерки за прилагането на член 2, включително забрана за пускане в свободно обръщение, като всеки случай се разглежда поотделно или като цяло за даден продукт.
   2.   Всяка държава-членка предоставя на Комисията цялата информация, отнасяща се до прилагането на настоящия регламент, и по-специално случаите на несъответствие с максимално допустимите нива. Комисията разпространява тази информация до другите държави-членки.
   Член 5
   Когато се отчетат случаи на повтарящо се несъответствие с максимално допустимите нива, могат да се вземат необходимите мерки съгласно процедурата, предвидена в член 7. Тези мерки могат да включват дори забраната на вноса на продукти с произход от съответната трета страна.
   Член 6
   Условията за прилагане на настоящия регламент, измененията, които трябва да се направят в списъка на продуктите в приложение I, както и списъкът на продуктите, изключени от настоящия регламент се приемат в съответствие с процедурата, предвидена в член 7.
   Член 7
   1.   Комисията се подпомага от ad hoc комитет, съставен от представителите на държавите-членки и председателстван от представителя на Комисията.
   2.   Представителят на Комисията внася в Комитета проект за мерки, които да бъдат взети. Комитетът дава становището си по проекта в срок, който председателят може да определи в зависимост от спешността на въпроса. Становището се дава с мнозинството по член 148, параграф 2 от Договора за случая на решения, които Съветът е приканен да приеме по предложение на Комисията. Гласовете на представителите на държавите-членки в рамките на Комитета се претеглят по начина, изложен в горепосочения член. Председателят не гласува.
   3.   Комисията приема мерки, които се прилагат незабавно.
   Въпреки това, ако тези мерки не са в съответствие със становището на Комитета, те се съобщават незабавно от Комисията на Съвета. В този случай:
   
               —
            
            
               Комисията може да отложи прилагането на мерките, за които е взела решение, за период от не повече от един месец от датата на това съобщаване,
            
         
               —
            
            
               Съветът, с квалифицирано мнозинство, може да вземе различно решение в срока, посочен в първото тире.
            
         Член 8
   Настоящият регламент влиза в сила на 1 април 1990 г.
   Той изтича на 31 март 1995 г., освен ако Съветът реши друго преди тази дата, по-специално ако списъкът на изключените продукти, упоменат в член 6, обхваща всички продукти, годни за консумация от човека, по отношение на които се прилага настоящият регламент.
   
      Настоящият регламент е задължителен в своята цялост и са прилага пряко във всички държави-членки.
      Съставено в Брюксел на 22 март 1990 година.
      
         
            За Съвета
         
         
            Председател
         
         P. FLYNN
         
      
   
   
      (1)  ОВ L 371, 30.12.1987 г., стр. 14.
   
      (2)  ОВ L 382, 30.12.1989 г., стр. 4.
   
      (3)  ОВ L 371, 30.12.1987 г., стр. 11.
   
      (4)  ОВ L 211, 27.7.1989 г., стр. 1.
   
      (5)  ОВ L 302, 31.12.1972 г., стр. 28.
   
      (6)  ОВ L 281, 1.11.1975 г., стр. 20.
   
      (7)  ОВ L 28, 1.2.1988 г., стр. 1.
   
      (8)  ОВ L 282, 1.11.1975 г., стр. 104.
   
      (9)  ОВ L 377, 31.12.1987 г., стр. 44.
   
      (10)  ОВ L 323, 29.11.1980 г., стр. 1.
   
      (11)  ОВ L 352, 15.12.1987 г., стр. 29.
   
      (12)  ОВ L 323, 29.11.1980 г., стр. 27.
   
      (13)  ОВ L 286, 20.10.1988 г., стр. 6.
   
      (14)  Нивата, приложими за концентрирани или изсушени продукти, се изчисляват въз основа на възстановения продукт, готов за консумация.
   ПРИЛОЖЕНИЕ I
   Продукти, които не са годни за консумация от човека
   
               Код по КН
            
            
               Описание
            
         
               ex 0101 19 90
            
            
               Коне за надбягвания
            
         
               ex 0106 00 99
            
            
               Други (живи животни, с изключение на домашни зайци и гълъби: не предназначени за консумация от човека)
            
         
               ex 0301
            
            
               Живи декоративни риби
            
         
               0408 11 90
               0408 19 90
               0408 91 90
               0408 99 90
            
            
               Яйца, които не са в черупки, жълтъци, които не са годни за консумация от човека (1)
               
            
         
               ex 0504
            
            
               Непредназначени за консумация вътрешности, мехури и стомаси на животни (други, нерибни), цели и парчета от тях
            
         
               0511 10 00
               ex 0511 91 90
               0511 99 10
               0511 99 90
            
            
               Животински продукти, които не са уточнени или включени другаде, с изключение на животинска кръв за консумация; мъртви животни от глава 1 или глава 3, които не са годни за консумация от човека
            
         
               0713 20 10
               0713 31 10
               0713 32 10
               0713 33 10
               0713 39 10
               0713 40 10
               0713 50 10
               0713 90 10
            
            
               Сушени бобови зеленчуци, без шушулките, дори с обелени люспи или начупени, за посев
            
         
               1001 90 10
            
            
               Лимец за посев (1)
               
            
         
               1005 10 11
               1005 10 13
               1005 10 15
               1005 10 19
            
            
               Хибридна царевица за посев (1)
               
            
         
               1006 10 10
            
            
               Ориз за посев (1)
               
            
         
               ex 1007 00 00
            
            
               Хибридно сорго за посев (1)
               
            
         
               1201 00 10
               1202 10 10
               1204 00 10
               1205 00 10
               1206 00 10
               1207 10 10
               1207 20 10
               1207 30 10
               1207 40 10
               1207 50 10
               1207 60 10
               1207 91 10
               1207 92 10
               1207 99 10
            
            
               Маслодайни семена и плодове, цели или начупени, за посев (1)
               
            
         
               1209 11 00
               1209 19 00
               1209 21 00
               1209 23 10
               1209 24 00
               1209 26 00
               1209 30 00
               1209 91
               1209 99
            
            
               Семена, плодове, спори, от видове, използвани за посев
            
         
               1501 00 11
            
            
               Свинска мас и други мазнини от свине за промишлени цели, различни от производството на храни за консумация от човека (1)
               
            
         
               1502 00 10
            
            
               Мазнини от животни от рода на едрия рогат добитък, овце, кози, сурови или преработени, пресовани или не, или извлечени с разтвор, за промишлени цели, различни от производството на храни за консумация от човека (1)
               
            
         
               1503 00 11
            
            
               Маслен стеарин и олеостеарин за промишлени цели (1)
               
            
         
               1503 00 30
            
            
               Лой за промишлени цели, различни от производството на храни за консумация от човека (1)
               
            
         
               1505 10
            
            
               Мазнини от вълна и производни мастни вещества от тях (включително ланолин)
            
         
               1507 10 10
               1507 90 10
            
            
               Соево масло и неговите фракции, рафинирани или не, но не химически променени, за технически цели, различни от производството на храни за консумация от човека (1)
               
            
         
               1508 10 10
               1508 90 10
            
            
               Фъстъчено масло и неговите фракции, рафинирани или не, но не химически променени, за технически или промишлени цели, различни от производството на храни за консумация от човека (1)
               
            
         
               1511 10 10
            
            
               Палмово масло и неговите фракции, рафинирани или не, но не химически променени, за технически и промишлени цели, различни от производството на храни за консумация от човека (1)
               
            
         
               1515 30 10
            
            
               Рициново масло и неговите фракции за производството на аминоундекаинова киселина за производство на синтетични текстилни влакна или на изкуствени пластични материали (1)
               
            
         
               1515 40 00
            
            
               Тунгово масло и неговите фракции
            
         
               1515 90 10
            
            
               Масла от ойтицика, восък от Мирта и японски восък; техните фракции
            
         
               1511 90 91
               1512 11 90
               1512 19 10
               1512 19 90
               1512 21 10
               1512 29 10
               1513 11 10
               1513 19 30
               1513 21 11
               1513 21 19
               1513 29 30
               1514 10 10
               1514 90 10
               1515 11 00
               1515 19 10
               1515 21 10
               1515 29 10
               1515 50 11
               1515 50 91
               1515 90 21
               1515 90 31
               1515 90 40
               1515 90 60
               1516 20 91
               1516 20 99
            
            
               Други масла за технически или промишлени цели, различни от производството на храни за консумация от човека (1)
               
            
         
               1518 00 31
               1518 00 39
            
            
               Нелетливи растителни масла, течни, смесени, за технически или промишлени цели, различни от производството на храни за консумация от човека (1)
               
            
         
               2207 20 00
            
            
               Етилов алкохол и други спиртове; денатурирани, с всякакво алкохолно съдържание
            
         
               3823 10 00
            
            
               Изготвени свързващи препарати за леярски форми или сърца
            
         
               4501
            
            
               Естествен корк, необработен или само подготвен; отпадъци от корк; натрошен, гранулиран или пулверизиран корк
            
         
               5301 10 00
               5301 21 00
               5301 29 00
            
            
               Необработен или преработен лен, но непреден
            
         
               5302
            
            
               Коноп (Cannabis sativa L.), необработен или преработен, но непреден; кълчища и отпадъци от коноп (включително отпадъците от прежди и развлакнените отпадъци)
            
         
               ex глава 6
            
            
               Живи дървета и други растения; луковици, корени и подобни, отрязани цветя и декоративна растителност, с изключение на растения и корени от целина съгласно подпозиция 0601 20 10
            
         
      (1)  Вписването в тази подпозиция е подчинено на условията, предвидени в съответните разпоредби на Общността.
   ПРИЛОЖЕНИЕ II
   Мляко и млечни продукти, за които се прилага максимално допустимо ниво от 370 Bq/kg
   
               Кодове по КН
            
            
               0401
            
         
               0402
            
         
               0403 10 11 до 39
            
         
               0403 90 11 до 69
            
         
               0404